Galerinis miškas
Galerinis miškas – visžalis miškas, būdingas tropikams, suformuojantis savotiškus koridorius upių slėniuose. Auga bemiškėse lygumose – savanose, dykumose, stepėse. Įprastos vietovės sąlygos nėra tinkamos miškams augti, tačiau pakrančių zona pasižymi didesne drėgme, derlingesniu dirvožemiu, čia mažesnė gaisrų tikimybė, todėl susiformuoja miškai. Galeriniai miškai sparčiai nyksta dėl miškų kirtimo, gyvulininkystės plėtros ir užtvankų statybos.